biswa921/hiwiki-latest-pages-articles-raw huggingface dataset:
अल्फ़ा लूपाई तारा

thumb|220px|अल्फ़ा लूपाई वृक (लूपस) तारामंडल में 'α' के चिह्न द्वारा नामांकित तारा है
अल्फ़ा लूपाई, जिसका बायर नाम भी यही (α Lupi या α Lup) है, वृक तारामंडल का सब से रोशन तारा है और पृथ्वी से दिखने वाले तारों में से ७४वाँ सब से रोशन तारा है। यह हमसे क़रीब ५५० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) लगभग +२.३ है।

 अन्य भाषाओँ में 
अंग्रेज़ी में अल्फ़ा लूपाई को "कैक्कैब" (Kakkab) भी कहा जाता हैं।

 तारे का ब्यौरा 
अल्फ़ा लूपाई एक B1.5 III श्रेणी का नीला-सफ़ेद दानव तारा है। यह एक बेटा सॅफ़ॅई परिवर्ती तारा है जिसकी चमक लगभग ३% ऊपर-नीचे होती रहती है। इसके पास एक और तारा स्थित है जो शायद केवल पृथ्वी से समीप नज़र आता है लेकिन वास्तव में समीप नहीं है।

 इन्हें भी देखें 
 दानव तारा
 बेटा सॅफ़ॅई परिवर्ती तारा
 वृक तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:दानव तारे
श्रेणी:वृक तारामंडल
श्रेणी:हिन्दी विकि डीवीडी परियोजना
डॅल्टा स्कोर्पाए तारा

thumb|230px|बिच्छु के रूप वाले वॄश्चिक तारामंडल का चित्रण, जिसमें डॅल्टा स्कोर्पाए 'δ' के चिह्न द्वारा नामांकित तारा है
डॅल्टा स्कोर्पाए (δ Sco, δ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ७५वाँ सब से रोशन तारा है। यह पृथ्वी से लगभग ४०२ प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.२९ है।

 अन्य भाषाओँ में 
डॅल्टा स्कोर्पाए को "जूबा" (Dschubba) के नाम से भी जाना जाता है। यह अरबी के "अल-जबहाह" () से लिया गया है, जिसका अर्थ "माथा" है। इस से मिलता-जुलता शब्द "जबीन" हिंदी में भी प्रयोग होता है, उदाहरण के लिए "महजबीन" (चाँद जैसे माथे वाली स्त्री) और "ज़ोहरा-जबीन" (खिले हुए फूल की तरह रोशन माथे वाली स्त्री, यह शब्द प्रसिद्ध हिंदी गाने "ऐ मेरी ज़ोहराजबीं" की पहली पंक्ति में आता है)। वॄश्चिक तारामंडल में जो बिच्छु की काल्पनिक आकृति बनती है, यह तारा उसके माथे पर स्थित है।

 विवरण 
डॅल्टा स्कोर्पाए B0.2 IV श्रेणी का एक उपदानव तारा है। इसका व्यास (डायामीटर) सूरज के व्यास का ५ गुना और द्रव्यमान सूरज के द्रव्यमान का ६.५ गुना है। इसकी निहित चमक (निरपेक्ष कान्तिमान) सूरज से १४,००० गुना है। जून २००० में देखा गया कि यह तारा अपनी साधारण चमक से ज़्यादा रोशन है। इसकी वजह यह ज्ञात हुई कि यह अपने मध्य भाग से बहुत सी गैस व्योम में फ़ेंक रहा है। वर्तमान तक यह सिलसिला जारी था। इसकी चमक ऊपर-नीचे होती रहती है लेकिन पहली जो थी उस से अधिक ही रहती है। यह भी ज्ञात हुआ है कि इसका B श्रेणी का एक साथी तारा है जो हर २० दिनों में इसकी एक परिक्रमा पूरी कर लेता है। उस से बाहर एक दूसरा साथी तारा है जो हर १० वर्षों में परिक्रमा पूरी करता है और कभी-कभी डॅल्टा स्कोर्पाए के काफ़ी पास आ जाता है। संभव है कि जो गैस का बहाव सन् २००० में शुरू हुआ वह इसी तारे के समीप आने से शुरू हुआ हो। यह भी कुछ संकेत मिले है कि संभव है कि एक तीसरा तारा भी डॅल्टा स्कोर्पाए का साथी हो।

 इन्हें भी देखें 
 वॄश्चिक तारामंडल
 सबसे रोशन तारों की सूची
 उपदानव तारा

 सन्दर्भ 

श्रेणी:तारे
श्रेणी:उपदानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
ऍप्सिलन स्कोर्पाए तारा

thumb|230px|बिच्छु के रूप वाले वॄश्चिक तारामंडल का चित्रण, जिसमें ऍप्सिलन स्कोर्पाए 'ε' के चिह्न द्वारा नामांकित तारा है
 ऍप्सिलन स्कोर्पाए (ε Sco, ε Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ७६वाँ सब से रोशन तारा है। यह पृथ्वी से लगभग ६५ प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.२९ है।

 अन्य भाषाओँ में 
ऍप्सिलन स्कोर्पाए को "वेई" (Wei) के नाम से भी जाना जाता है, हालांकि यह नाम अधिक प्रख्यात नहीं है।

 विवरण 
ऍप्सिलन स्कोर्पाए K2 IIIb श्रेणी का एक पीला उपदानव तारा है।

 इन्हें भी देखें 
 वॄश्चिक तारामंडल
 सबसे रोशन तारों की सूची
 उपदानव तारा

 सन्दर्भ 

श्रेणी:तारे
श्रेणी:उपदानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
मार्शलीन बर्ट्रेंड

मार्शा लीन "मार्शलीन" बर्ट्रेंड () (मई 9, 1950–जनवरी 27, 2007) एक अमेरिकी अभिनेत्री और निर्माता थीं। यह ऑल ट्राइब्स
फाउंडेशन की सह-संस्थापक थीं, जिसका उद्देश्य मूल अमेरिकियों को सांस्कृतिक और आर्थिक लाभ मुहैया कराना है, इसके साथ-साथ इन्होनें महिलाओं के कैंसर के प्रति सार्वजनिक जागरूकता बढ़ाने के लिए गिव लव गिव लाईफ संगठन की भी स्थापना कि थी। बर्ट्रेंड एंजेलिना जोली और जेम्स हैवन की मां थीं। इनका 56 वर्ष की उम्र में डिम्बग्रंथि के कैंसर के कारण निधन हो गया था।

 बाहरी कड़ियाँ 
 
 मार्शलीन बर्ट्रेंड स्मारक पृष्ठ
 गिव लव गिव लाईफ की आधिकारिक वेबसाइट

श्रेणी:अमेरिकी फ़िल्म अभिनेता
श्रेणी:1950 में जन्मे लोग
श्रेणी:निधन वर्ष अनुपलब्ध
गोसिप गर्ल

गोसिप गर्ल () एक अमेरिकी किशोर ड्रामा टेलीविज़न श्रृंखला है जो सेसिली वॉन जिजिसार द्वारा लिखित इसी नाम कि पुस्तक श्रृंखला पर आधारित है। श्रृंखला का निर्माण जोश शवार्टज़ व स्टेफ़नी सैवेज ने किया था और इसका प्रीमियर सीडब्ल्यू टेलीविजन नेटवर्क पर सितंबर 19, 2007 को हुआ।

 बाहरी कड़ियाँ 
 
 

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
एटा सॅन्टौरी तारा

thumb|220px|एटा सॅन्टौरी नरतुरंग (सॅन्टौरस) तारामंडल में 'η' के चिह्न द्वारा नामांकित तारा है
एटा सॅन्टौरी, जिसका बायर नाम भी यही (η Centauri या η Cen) है, नरतुरंग तारामंडल का एक तारा है और पृथ्वी से दिखने वाले तारों में से ७७वाँ सब से रोशन तारा है। यह हमसे लगभग ३१० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.३३ है।

 अन्य भाषाओं में 
अंग्रेज़ी में एटा सॅन्टौरी को कभी-कभी "मार्फ़ीकॅन्ट" (Marfikent) का पारम्परिक नाम दिया गया है।

 तारे का ब्यौरा 
एटा सॅन्टौरी एक B1.5 Vne श्रेणी का मुख्य अनुक्रम तारा है। यह एक परिवर्ती तारा है जिसकी चमक ऊपर-नीचे बदलती रहती है। इसका द्रव्यमान (मास) हमारे सूरज के द्रव्यमान का ८.५ से १०.५ गुने के बीच है और इसका व्यास (डायामीटर) सूरज के व्यास का ५ से ६ गुना है। इसकी सतह पर तापमान २०,००० कैल्विन है और इसकी निहित चमक (निरपेक्ष कान्तिमान) सूरज से ६,००० गुना है। इसकी आयु २ करोड़ वर्ष अनुमानित की गई है। यह तारा आकार की लगभग उस सीमा पर खड़ा है जहाँ यह या तो बूढ़ा होकर महानोवा (सुपरनोवा) धमाके में ध्वस्त हो जाएगा या फिर अपना इंधन ख़त्म होने पर एक सफ़ेद बौना बनकर रह जाएगा।

एटा सॅन्टौरी की एक सिफ़्त यह है कि यह अपने अक्ष (ऐक्सिस) पर बहुत तेज़ी से घूर्णन कर रहा है जिस से शायद यह थोड़ा पिचका हुआ है और इसके मध्य भाग से बहुत सा द्रव्य उड़कर इस तारे के इर्द-गिर्द एक चक्र बनाए हुए है। इसी चक्र की वजह से इसकी चमक कम-ज़्यादा होती रहती है। ऐसे तारों को "गामा कैसिओपिये परिवर्ती तारा" कहा जाता है। एटा सॅन्टौरी एक ही दिन में एक पूरा घुमाव पूरा कर लेता है, जबकि तुलना के लिए इस से छोटे अकार वाले हमारे सूरज को एक घूर्णन पूरा करने में २० से ज़्यादा दिन लगते हैं।

 इन्हें भी देखें 
 मुख्य अनुक्रम
 परिवर्ती तारा
 नरतुरंग तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:परिवर्ती तारे
श्रेणी:नरतुरंग तारामंडल
श्रेणी:बीई तारे
श्रेणी:हिन्दी विकि डीवीडी परियोजना
पुलह तारा

thumb|230px|सप्तर्षि तारामंडल में पुलह तारे (β UMa) का स्थान
पुलह, जिसका बायर नामांकन "बेटा अर्से मॅजोरिस" (β UMa या β Ursae Majoris) है, सप्तर्षि तारामंडल का पाँचवा सबसे रोशन तारा और पृथ्वी से दिखने वाले सभी तारों में से ७८वाँ सब से रोशन तारा है। यह हमसे क़रीब ७९ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.३४ है। इस तारे का नाम महर्षि पुलह पर रखा गया है।

 अन्य भाषाओं में 
पुलह को अंग्रेज़ी में "मेरॉक" (Merak) भी कहा जाता है। यह अरबी भाषा के "अल-मराक़" () से लिया गया है जिसका अर्थ "कटि" (यौन अंगों का क्षेत्र) है। अरब खगोलशास्त्र में इस तारामंडल में जो काल्पनिक भालू की आकृति बनाई जाती थी यह तारा उसके कटि-भाग में स्थित है।

 वर्णन 
पुलह एक सफ़ेद रंग का A1 V श्रेणी का मुख्य अनुक्रम तारा है। इसकी सतह का तापमान ९,८०० कैल्विन है जो कि काफ़ी अधिक है। पुलह की निहित चमक (निरपेक्ष कान्तिमान) सूरज की ६९ गुना है। इसका द्रव्यमान (मास) हमारे सूरज के द्रव्यमान का लगभग ३ गुना और व्यास (डायामीटर) हमारे सूरज के व्यास का २ गुना है। इस तारे के इर्द-गिर्द एक मलबे का चक्र है, ठीक जैसे अभिजित और मीनास्य तारों के इर्द-गिर्द पाया गया है। हालाँकि पुलह के पास गोई ग़ैर-सौरीय ग्रह नहीं मिला है, ऐसे धूल और मलबे के चक्र का मतलब अक्सर यह होता है के यहाँ ग्रहों का निर्माण हो रहा है, इसलिए अभी इस तारे के इर्द-गिर्द परिक्रमा करते किसी ग्रह के मिलने की सम्भावना बनी हुई है।

 इन्हें भी देखें 
 मुख्य अनुक्रम
 सप्तर्षि तारामंडल

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
श्रेणी:संदिग्ध परिवर्ती तारे
पुलस्त्य तारा

thumb|230px|सप्तर्षि तारामंडल में पुलस्त्य तारे (γ UMa) का स्थान
पुलस्त्य, जिसका बायर नामांकन "गामा अर्से मॅजोरिस" (γ UMa या γ Ursae Majoris) है, सप्तर्षि तारामंडल का छठा सबसे रोशन तारा और पृथ्वी से दिखने वाले सभी तारों में से ८६वाँ सब से रोशन तारा है। यह हमसे क़रीब ८४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.४१ है। इस तारे का नाम महर्षि पुलस्त्य पर रखा गया है।

 अन्य भाषाओं में 
पुलस्त्य को अंग्रेज़ी में "फ़ॅकडा" (Phecda) भी कहा जाता है। यह अरबी भाषा के "फ़ख़्त अल-दब्ब" () से लिया गया है जिसका अर्थ "भालू की जांघ" है। अरब खगोलशास्त्र में इस तारामंडल में जो काल्पनिक भालू की आकृति बनाई जाती थी यह तारा उसके जाँघों में स्थित है।

 वर्णन 
पुलस्त्य एक A0Ve SB श्रेणी का मुख्य अनुक्रम तारा है। इसकी सतह का तापमान ९,५०० कैल्विन है जो कि काफ़ी अधिक है। पुलस्त्य की निहित चमक (निरपेक्ष कान्तिमान) सूरज की ७२ गुना है। इसका द्रव्यमान (मास) हमारे सूरज के द्रव्यमान का लगभग २.७ गुना और व्यास (डायामीटर) हमारे सूरज के व्यास का ३ गुना है।

 इन्हें भी देखें 
 मुख्य अनुक्रम
 सप्तर्षि तारामंडल

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
अत्रि तारा

thumb|230px|सप्तर्षि तारामंडल में अत्रि तारे (δ UMa) का स्थान
अत्रि, जिसका बायर नामांकन "डॅल्टा अर्से मॅजोरिस" (δ UMa या δ Ursae Majoris) है, सप्तर्षि तारामंडल का सातवा सबसे रोशन तारा है। यह हमसे क़रीब ८१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +३.३२ है। इस तारे का नाम महर्षि अत्रि पर रखा गया है।

 अन्य भाषाओं में 
अत्रि को अंग्रेज़ी में "मॅगरॅज़" (Mergez) भी कहा जाता है। यह अरबी भाषा के "अल-मग़रिज़" () से लिया गया है जिसका अर्थ "दुम की जड़" है। अरब खगोलशास्त्र में इस तारामंडल में जो काल्पनिक भालू की आकृति बनाई जाती थी यह तारा उसकी दुम की जड़ के स्थान पर स्थित है।

 वर्णन 
अत्रि एक A3V श्रेणी का नीला-सफ़ेद मुख्य अनुक्रम तारा है। इसके दो बहुत ही धुंधले से साथी तारे हैं, जिनमें से एक का नाम डॅल्टा अर्से मॅजोरिस बी (δ UMa B) और दुसरे का डॅल्टा अर्से मॅजोरिस सी (δ UMa C) रखा गया है।

 इन्हें भी देखें 
 मुख्य अनुक्रम
 सप्तर्षि तारामंडल

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
कुड्डलोर जिला

कडलुर जिला या कुड्डलोर जिला भारत के तमिल नाडु राज्य का एक जिला है। जिले का मुख्यालय कडलुर है।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Tamil Nadu, Human Development Report," Tamil Nadu Government, Berghahn Books, 2003, ISBN 9788187358145

 इन्हें भी देखें 
 कडलुर
 तमिल नाडु
 तमिल नाडु के जिले

 संदर्भ 

श्रेणी:तमिलनाडु के जिले
*
अल्फ़ा फ़ीनाइसिस तारा

thumb|220px|अल्फ़ा फ़ीनाइसिस अमरपक्षी (फ़ीनिक्स) तारामंडल में 'α' के चिह्न द्वारा नामांकित तारा है
अल्फ़ा फ़ीनाइसिस, जिसका बायर नाम भी यही (α Phoenicis या α Phe) है, अमरपक्षी तारामंडल का सब से रोशन तारा है और पृथ्वी से दिखने वाले तारों में से ७९वाँ सब से रोशन तारा है। यह हमसे क़रीब ८५ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) लगभग +२.४ है।

 अन्य भाषाओँ में 
अंग्रेज़ी में अल्फ़ा फ़ीनाइसिस को "ऐन्का" (Ankaa) भी कहा जाता हैं। यह अरबी भाषा के "अल-अन्क़ा" () से लिया गया है, जिसका मतलब "अमरपक्षी" है। इसे अरबी में "अल-नाइर अल-ज़​ओराक़" () भी कहा जाता है, जिसका अर्थ है "(छोटी) नौका का उजला तारा"।

 तारे का ब्यौरा 
अल्फ़ा फ़ीनाइसिस एक K0 III श्रेणी का नारंगी दानव तारा है। इसका द्रव्यमान (मास) हमारे सूरज के द्रव्यमान का २.५ गुना और इसका व्यास (डायामीटर) सूरज के व्यास का ११ गुना है। इसकी सतह पर तापमान ४,८५० कैल्विन है और इसकी निहित चमक (निरपेक्ष कान्तिमान) सूरज से ६२ गुना है। यह अपना हाइड्रोजन इंधन ख़त्म कर के अब हीलियम के साथ नाभिकीय संलयन (न्यूक्लीयर फ्यूज़न) कर रहा है। कुछ अरसे बाद यह अपनी बाहरी तहें एक ग्रहीय नीहारिका के रूप में त्यागकर स्वयं एक सफ़ेद बौना बनकर अपने जीवन के अंत में पहुंचेगा।

 इन्हें भी देखें 
 दानव तारा
 अमरपक्षी तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:दानव तारे
श्रेणी:अमरपक्षी तारामंडल
श्रेणी:हिन्दी विकि डीवीडी परियोजना
सिद्र की खाड़ी

thumb|सिद्र की खाड़ी का उपग्रह चित्र (2007)
thumb|लीबिया का मानचित्र
सिद्र की खाड़ी जिसे सिर्त की खाड़ी भी कहा जाता है, लीबिया के उत्तर में स्थित एक जलनिकाय है जो वस्तुत: भूमध्य सागर का विस्तार है और लीबिया की उत्तरी सीमा का निर्धारण करता है। इस खाड़ी का विस्तार पश्चिम में मिस्रात से लेकर पूर्व में बेनग़ाज़ी तक है। इस खाड़ी का तट मुख्यत: मरुस्थल है जिस पर जगह-जगह नमक के मैदान स्थित हैं। तट पर स्थित मुख्य पत्तन सिर्त है जिस पर सहारा मरुस्थल के रास्ते से होकर जाने वाले कई कारवां पड़ाव डालते हैं।
 
खाड़ी क्षेत्र की मुख्य आर्थिक गतिविधि टुना मछलियों को पकड़ना है पर स्पंज भी आर्थिक रूप से महत्वपूर्ण है। 
 सन्दर्भ 

श्रेणी:लीबिया का भूगोल
क़लाह

thumb|ऍक प्राचीन कलाह का चित्र।क़लाख़्‌, क़लाह या क़ला – प्राचीन असीरिया अथवा असुर देश का नगर जो मोसुल से लगभग 19 मील दक्षिण दजला और उपरली ज़ाब नदियों के संगम पर कभी बसा था। असुरों की प्राचीन राजधानी 'असुर' और पश्चात्कालीन राजधानी निनेवे के बीच की सदियों में क़ला उनकी राजधानी रहा। संभवत: इसका निर्माण 1395 ई.पू. में हुआ था और जब राजधानी बदलकर राजनीतिक कारणों से निनेवे चली गई तब भी क़ला (क़लाख़्‌) का महत्व बना रहा क्योंकि वही नगर असुर सैन्य शक्ति का सर्वदा केंद्र रहा। असुरों के साम्राज्य में जितने भी ऐसे सैनिक षड्यंत्र हुए जिनका संबंध असूर देश से था, सब इसी क़ला में रचे गए।

पिछली खुदाइयों में क़लाख़्‌ के विविध राजाओं द्वारा निर्मित अनेक राजप्रासादों के खंडहर मिले हैं। इन खंडहरों की शिल्पकला प्राचीन सभ्यता में मूर्धन्य है। लंदन के ब्रिटिश म्यूज़ियम में रखे पंखधारी विशाल सिंह क़लाख़्‌ से ही प्राप्त हुए थे। पंखधारी सिंह और वृषभ, असुर राजाओं के महलों के द्वार पर, द्वारपालों के जोड़े की तरह, प्रतिष्ठित होते थे। क़लाख़्‌ संभवत: सभ्यता का प्राचीनतम नगर था जिसके चारों ओर परकोटा खिंचा था। इसी गढ़नुमा रूप के कारण अरबी में 'किला' शब्द का दुर्ग के अर्थ में प्रयोग हुआ जो मध्यपूर्व के सभी देशों और पाकिस्तान, भारत आदि में इसी अर्थ में रूढ़ हो गया है। पिछले युगों की क़ाहिरा की प्रसिद्ध मस्जिद अल्‌-किला का नाम इसी नगर के नाम पर पड़ा है। पहले भारत और अब पाकिस्तान का 'क़लात' भी इस नगर से, 'संज्ञा' की दृष्टि से, संबंधित है। ईरानी शब्द 'क़लई', जिसका उपयोग भारत में भी सामान्य रूप से होता है, इसी नगर के नाम से संबंधित है। ईरानियों ने असुरों और उनसे राजधानी क़ला (क़लाख्‌) का पराभव करके भी बहुत कुछ उनसे सीखा था और उनसे वे असाधारण प्रभावित हुए थे। असुरों का अपने अभिलेखों में यह दावा करना कि राष्ट्रों द्वारा हमारे शिल्पियों के लिए इतनी माँग आ रही है कि हम उसे पूरा नहीं कर सकते–क़ला की खुदाइयों में मिली अगणित शिल्प सामग्री से बहुश: प्रमाणित है। भारतीय वास्तु और तक्षण साहित्य में मय असुर का नाम शिल्पाचार्यो के रूप में प्रस्तुत और स्वीकृत हुआ।

 बाहरी कड़ियाँ 
 Citadel Documentation Project lfgm.fsv.cvut.cz
 High Commission for Erbil Citadel Revitalization erbilcitadel.org
 Research of the citadel at Arbil, Iraqi Kurdistan kar.zcu.cz

श्रेणी:इराक के पुरातात्विक स्थान
श्रेणी:इराक के किले
टैंगल्ड

उलझ (अंग्रेज़ी: Tangled) एक २०१० अमेरिकी कंप्यूटर एनिमेटेड संगीत फंतासी वॉल्ट डिज्नी एनिमेशन स्टूडियो द्वारा उत्पादित कॉमेडी फिल्म है। यह वॉल्ट डिज्नी एनिमेटेड क्लासिक्स श्रृंखला में 50 एनिमेटेड फीचर है। इस फिल्म शिथिल जर्मन परियों की कहानी पर आधारित है रॅपन्ज़ेल द्वारा: ब्रदर्स ग्रिम।

 कास्ट 
पहली बार के लिए ५ अप्रैल, २०१४ को, डिज़्नी चैनल भारत हिंदी में डब फिल्म प्रसारित किया गया है, 11:00 पर दिखाया गया।
चरित्र अभिनेता मूल हिन्दी डबिंगरॅपन्ज़ेलमैंडी मूर पूजा पंजाबी (संवाद)श्रुति राणे (गीत)फ्लिन राइडरज़ैकरी लीवाई नितिन कक्कर (संवाद)निखिल पॉल जॉर्ज (गीत)माँ गोथेलडोना मर्फी प्रतिभा टीकू शर्मा​ (संवाद)सुनयना सरकार (गीत)

 हिन्दी डबिंग कलाकार 
 डब संस्करण जारी करने का वर्ष: ५ अप्रैल, २०१४ (टेलीविज़न) 
 मीडिया: टेलीविज़न (डिज़्नी चैनल भारत)
 निर्देशक: ????
 अनुवाद: ????
 उत्पादन: ???? 
 अपर डबिंग आवाज़ें: ????

 सन्दर्भ 

 बाहरी कड़ियाँ 

श्रेणी:अंग्रेज़ी फ़िल्में
श्रेणी:अमेरिकी फ़िल्में
दूरस्थ नियंत्रण

दूरस्थ नियंत्रण या 'सुदूर नियंत्रण' या 'रिमोट कंट्रोल' (remote control) बिना तार के, कुछ दूरी (लगभग ५ मीटर) पर स्थित किसी एलेक्ट्रॉनिक युक्ति (जैसे टीवी, वातानुकूलन यंत्र आदि) को नियंत्रित करने के काम आता है। इसे संक्षेप में प्रायः 'रिमोट' कह दिया जाता है। आजकल के रिमोट कंट्रोलर प्रायः अवरक्त तरंगों (Infra-red /IR) का उपयोग करके दूर से ही कमाण्ड (आदेश) देने का काम करते हैं। किन्तु १९७० के पूर्व डिजाइनकिये गये रिमोट कन्ट्रोलर अपश्रव्य तरंग (ultrasonic tones) का प्रयोग करते थे। ये प्रायः हाथ में धरने लायक आकार के होते हैं जिस पर भिन्न-भिन्न कार्यों के लिये अलग-अलग बटन दिये गये होते हैं। आजकल 'यूनिवर्सल कंट्रोलर' भी मिलने लगे हैं जो अनेकों प्रसिद्ध उत्पादकों के टीवी आदि को नियंत्रित कर सकने में सक्षम हैं। 
500px|center|thumb|दूरदर्शन के लिये प्रयुक्त तरह-तरह के दूरस्थ नियंत्रक
thumb|LG Smart TV WIFI + IR Remote 04
 बाहरी कड़ियाँ 
 Description of infrared remote protocols
 Infra-red Remote Control Theory
 New Remote's History of the Remote Control
 The Philco Mystery Control in Action
 IR Handset Technical Descriptions
 Remote Controls for TV Information
 Recycled remote control replacement information

श्रेणी:उपभोक्ता एलेक्ट्रॉनिकी
श्रेणी:नियंत्रण
नेस्सा डेविल

नेस्सा डेविल () (जन्म दिसंबर 9, 1988) चेक पोर्नोग्राफ़िक अभिनेत्री हैं, जिनका असली नाम निकोला जेर्स्कोवा है।

 सन्दर्भ 

 बाहरी कड़ियाँ 

 
 
 नेस्सा डेविल  ईजीएएफडी पर

श्रेणी:जीवित लोग
श्रेणी:चेक व्यस्क फ़िल्म अभिनेता
श्रेणी:महिला व्यस्क फ़िल्म अभिनेता
श्रेणी:1988 में जन्मे लोग
जल विद्युत परियोजना

भारत मे जल का विशाल भण्डार है। इस दृष्टि से भारत का विश्व मे पांचवा स्थान है। भारत मे पहला जल विद्युत शक्ति गृह  1897 में दार्जिलिंग,पश्चिम बंगाल के सिद्रापोग मे स्थापित किया गया था। इसकी क्षमता 130 मेगावाट थी। 1902 में कर्नाटक के शिवसमुद्रम मे कावेरी नदी के तट पर 130 किलोवाट क्षमता का दूसरा जल विद्युत गृह बनाया गया। 
स्वतंत्रता के बाद इस क्षेत्र में भारी वृध्दि हुआ। 1950-51 में विद्युत का उत्पादन 2.5 अरब किलोवाट था जो 1970-71 में बढकर 25.2 अरब किलोवाट, 1980-81 में 46.5 अरब किलोवाट और 1990-91 में 71.7 अरब किलोवाट, 1994-95 में 76.4 अरब किलोवाट हो गया परन्तु 1995-96 मे यह घटकर 73.5 अरब किलोवाट ही रह गया। लेकिन वर्ष 2000 मे यह उत्पादन बढकर 80.555 अरब किलोवाट हो गया। 2003-2004 मे 73.796 अरब यूनिट जल विद्युत क उत्पादन हुआ।

 भारत में जल विद्युत परियोजना 
 पहली जल विद्युत परियोजना कर्नाटक राज्य में कावेरी नदीपर शिवासमुद्रम स्थान पर है।
 महाराष्ट्र के मुम्बई में  पश्चिमी घाट पर टाटा जल विद्युत परियोजना है। जिसका मुख्य उद्देश्य मुंबई को बिजली उपलब्ध कराना था।

सन्दर्भ

बाहरी कड़ियाँ
श्रेणी:जल और पर्यावरण
श्रेणी:जल प्रबन्धन
श्रेणी:विद्युत ऊर्जा
यूरोपीय ऋण संकट

300px|right|thumb|यूरोप के प्रमुख देशों में पिछले १० वर्षों में ब्याज दर में वृद्धि 
यूरोपीय ऋण संकट (European debt crisis) सन २०१० में यूनान से आरम्भ हुआ और एक के बाद दूसरे यूरोपीय देश को अपने चपेटे में लिये जा रहा है। इन देशों का बजट घाटा बेलगाम बढ रहा है। यूनान जून २०१५ में दिवालिया हो गया तथा कई अन्य देश दिवालिया होने की कगार पर खड़े हैं। यह संकट यूनान, आयरलैण्ड, इटली, स्पेन, पुर्तगाल आदि को अपने चपटे में ले चुका है जिनका बजट घाटा और कर्ज बहुत अधिक है। 

इन्हें भी देखें
यूनान का सरकारी ऋण संकट

 बाहरी कड़ियाँ 
 यूरोपीय संकट और दूसरी मंदी की ओर विश्व अर्थव्यवस्था
 यूरो संकट : बम का मुकाबला भाले से
 मौन स्वीकृति की कीमत !
 2011 Dahrendorf Symposium - Changing the Debate on Europe – Moving Beyond Conventional Wisdoms
 2011 Dahrendorf Symposium Blog
 Interactive Map of the Debt Crisis Economist Magazine, 9 फ़रवरी 2011
 Map of European Debts New York Times 20 दिसम्बर 2010
 Budget deficit from 2007 to 2015 Economist Intelligence Unit 30 मार्च 2011
 Protests in Greece in Response to Severe Austerity Measures in EU, IMF Bailout – video report by Democracy Now!
 Diagram of Interlocking Debt Positions of European Countries New York Times 1 मई 2010
 Argentina: Life After Default Sand and Colours 2 अगस्त 2010
 Google – public data: Government Debt in Europe
 Stefan Collignon: Democratic requirements for a European Economic Government Friedrich-Ebert-Stiftung, December 2010 (PDF 625 KB)
 Nick Malkoutzis: Greece – A Year in Crisis Friedrich-Ebert-Stiftung, Juni 2011
 Rainer Lenz: Crisis in the Eurozone Friedrich-Ebert-Stiftung, Juni 2011
श्रेणी:अर्थशास्त्र
अल जौफ़, लीबिया

अल जौफ़ (), लीबिया के दक्षिणपूर्व में स्थित जिले कुफ़्र का राजधानी शहर है। 
शहर  पर स्थित है और समुद्र तल से इसकी औसत ऊँचाई 382.2 मीटर (1254 फुट) है। 1984 की जनगणना के अनुसार शहर की जनसंख्या 17320 थी। अल जौफ़ में बारिश न के बराबर होती है, वर्ष भर की औसत वर्षा सिर्फ 1 इंच (2.5 मिमी) होती है। गर्मियों का औसत तापमान 37.8 °C (100 °F) से ऊपर रहता है।

शहर कुफ़्र बेसिन के सबसे बड़े नखलिस्तान में स्थित है।Bertarelli (1929), p. 514. यह सहारा मरुस्थल का सबसे अधिक सिंचित मरुद्यान है।
 
2011 के विरोध प्रदर्शनों (जो बाद में लीबिया का गृहयुद्ध में बदल गया) के बाद इस क्षेत्र का नियंत्रण कथित रूप से मुअम्मर अल-गद्दाफी की सरकार के हाथों से निकल कर लीबिया के विपक्ष के हाथों में चला गया था।(Reuters via London South East) (Reuters) , 20 फ़रवरी 2011.

 स्रोत 
 

 सन्दर्भ
सामान्य ज्ञान

thumb|विश्वकोश जो सामान्य ज्ञान का भंडार है
सामान्य ज्ञान विभिन्न मनोवैज्ञानिकों द्वारा परिभाषित किया गया है, जिसके अनुसार सांस्कृतिक दृष्टि से महत्वपूर्ण ज्ञान जो गैर विशेषज्ञ मीडिया की एक श्रृंखला द्वारा आता है समान्य ज्ञान होता है। विभिन्न शब्दकोशों के अनुसार वो "ज्ञान जो सभी के लिए उपलब्ध है" वो सामान्य ज्ञान है। सामान्य ज्ञान में इसलिए एक विस्तृत श्रृंखला के ज्ञान विषय शामिल होते हैं। एक अध्ययन के अनुसार 18 विभिन्न क्षेत्र सामान्य ज्ञान की परिभाषा को पूर्ण करने के लिए आवश्यक हैं: विज्ञान का इतिहास, राजनीति, खेल, इतिहास, शास्त्रीय संगीत, कला, साहित्य, सामान्य विज्ञान, भूगोल, पाकशास्त्र, चिकित्सा, खोज और अन्वेषण, जीव विज्ञान, फिल्म, फैशन, वित्त और लोकप्रिय संगीत। शोधकर्ताओं ने स्वीकार किया है कि सामान्य ज्ञान के अन्य क्षेत्र भी मौजूद हो सकते हैं।

इन्हें भी देखें
प् परीक्षा

 सन्दर्भ 

बाहरी कड़ियाँ

श्रेणी:ज्ञान
बेटा पॅगासाई तारा

thumb|right|बेटा पॅगासाई पर्णिन अश्व तारामंडल में 'β' के चिह्न द्वारा नामांकित तारा है
बेटा पॅगासाई, जिसका बायर नाम भी यही (β Pegasi या β Peg) है, पर्णिन अश्व तारामंडल के क्षेत्र में स्थित एक तारा है। यह पृथ्वी से दिखने वाले तारों में से ८५वाँ सब से रोशन तारा है। यह एक परिवर्ती तारा है और पृथ्वी से देखी गई इस तारे की चमक (सापेक्ष कान्तिमान) +२.३१ से +२.७४ मैग्नीट्यूड के दरम्यान बदलती रहती है। बेटा पॅगासाई हमसे लगभग १९९ प्रकाश वर्ष की दूरी पर स्थित है।

 अन्य भाषाओँ में 
बेटा पॅगासाई तारे को अंग्रेज़ी में "शीऐट" (Scheat) भी कहते हैं। अरबी में इसे "अल​-साएद" () कहते हैं, जिसका अर्थ "टांग" है। ध्यान रहे कि "शीऐट" का पारम्परिक नाम एक अन्य तारे, डॅल्टा अक्वेरियाए (δ Aqr, δ Aquarii) के लिए भी इस्तेमाल किया जाता है, जिस से कभी-कभी असमंजस पैदा हो सकता है। पारम्परिक भारतीय खगोलशास्त्र में अल्फ़ा पॅगासाई और बेटा पॅगासाई को मिलाकर "पूर्वभाद्रपदा" नक्षत्र का नाम दिया जाता है, जिसका अर्थ है "पहले वाले ख़ुश क़दम"।

 विवरण 
बेटा पॅगासाई M2.3 II-III श्रेणी का लाल दानव तारा है, जिसका द्रव्यमान हमारे सूरज के द्रव्यमान का लगभग ६ गुना लेकिन व्यास (डायामीटर) हमारे सूरज के व्यास का ९५ गुना है। इसकी तारे की निहित चमक (निरपेक्ष कान्तिमान) सूरज की लगभग १,५०० गुना है। इतना रोशन होने के बावजूद इसका सतही तापमान केवल ३,७०० कैल्विन अनुमानित किया गया है, जो काफ़ी कम है।

 इन्हें भी देखें 
 पर्णिन अश्व तारामंडल
 सबसे रोशन तारों की सूची
 लाल दानव

 सन्दर्भ 

श्रेणी:पर्णिन अश्व तारामंडल
श्रेणी:तारे
श्रेणी:दानव तारे
श्रेणी:हिन्दी विकि डीवीडी परियोजना
द लायन किंग

द लायन किंग () एक 1994 में बनी अमेरिकी एनिमेटेड फिल्म है। इसका निर्माण वॉल्ट डिज्नी एनिमेशन स्टूडियो द्वारा किया गया था।

 वॉयस कास्ट 
चरित्र मूल अंग्रेजी डाली हिन्दी डबिंग सिंबा (युवा)जोनाथन टेलर थॉमस (बोलने)  जेसन वीवर (गायन) ---सिंबा (वयस्क)मैथ्यू ब्रोदेरिच्क (बोलने)  यूसुफ विलियम्स (गायन) ---नाला (युवा)निकेता कलामे (बोलने)  सैली द्वोर्स्क्य (गायन) ---नाला (वयस्क)मोइरा केली (बोलने)  लौरा विलियम्स (गायन) ---मुफासाजेम्स अर्ल जोन्स ---स्कारजेरेमी लोहा ---टीमौननातान लेन ---पुम्बाएर्नी साबेला ---रफिकीरॉबर्ट गुईलॉम ---जाज़ूरोवन एटकिंसन ---सराबीमैज सिंक्लेयर ---शेंज़ीव्हूपी गोल्डबर्ग ---बनजाईचीच मरीन ---एडजिम कमिंग्स ---सराफिनाझो लीडर ---

 हिन्दी बिंग स्टाफ़ 
 डब वर्ष रिहाई: 1995, / 22 मई, 2011 (डिज्नी चैनल भारत)
 मीडिया: सिनेमा/वीसीडी/डीवीडी/ब्लू-रे डिस्क/टेलीविज़न (डिज्नी चैनल भारत)
 द्वारा निर्देशित: ????
 अनुवाद: ????
 समायोजन: ????
 उत्पादन: ????

 सन्दर्भ 

 बाहरी कड़ियाँ 
  (अंग्रेजी)
  (अंग्रेजी)

श्रेणी:अमेरिकी फ़िल्में
श्रेणी:अंग्रेज़ी फ़िल्में
इंग्लैंड का कलीसिया

इंग्लैंड का कलीसिया अथवा चर्च ऑफ इंग्लैंड () इंग्लैंड में आधिकारिक तौर पर स्थापित ईसाई चर्च है और विश्वव्यापी ऐग्लिकन कॉमयूनियन का मातृ चर्च है। चर्च स्वयं को पश्चिमी ईसाइयत की परंपरा के अंतर्गत समझता है और अपनी औपचारिक स्थापना सेंट ऍगस्टीन ऑफ कैंटरबरी द्वारा 597 ई. में इंग्लैंड के मिशन के समय से बताता है।

इन्हें भी देखें
 एंग्लिकन कलीसिया
 कैंटरबरी के आर्चबिशप

 सन्दर्भ 

 बाहरी कड़ियाँ 

 
 चर्च ऑफ इंग्लैंड पे ऐतिहासिक संसाधन

श्रेणी:ईसाई धर्म
श्रेणी:इंग्लैंड का इतिहास
श्रेणी:एंग्लिकन धर्म
अल्फ़ा पॅगासाई तारा

thumb|right|अल्फ़ा पॅगासाई पर्णिन अश्व तारामंडल में 'α' के चिह्न द्वारा नामांकित तारा है
अल्फ़ा पॅगासाई, जिसका बायर नाम भी यही (α Pegasi या α Peg) है, पर्णिन अश्व तारामंडल के क्षेत्र में स्थित एक तारा है। यह पृथ्वी से दिखने वाले तारों में से ८९वाँ सब से रोशन तारा है। इसकी पृथ्वी से देखी गई चमक (सापेक्ष कान्तिमान) +२.४९ मैग्नीट्यूड है। अल्फ़ा पॅगासाई हमसे लगभग १३३ प्रकाश वर्ष की दूरी पर स्थित है।

 अन्य भाषाओँ में 
अल्फ़ा पॅगासाई तारे को अंग्रेज़ी में "मरकब" (Markab) भी कहते हैं, जो अरबी के "मरकब" () से लिया गया है, जिसका अर्थ "(घोड़े की) जीन" है। पारम्परिक भारतीय खगोलशास्त्र में अल्फ़ा पॅगासाई और बेटा पॅगासाई को मिलाकर "पूर्वभाद्रपदा" नक्षत्र का नाम दिया जाता है, जिसका अर्थ है "पहले वाले ख़ुश क़दम"।

 विवरण 
अल्फ़ा पॅगासाई B9 III श्रेणी का मुख्य अनुक्रम तारा है, जिसका द्रव्यमान हमारे सूरज के द्रव्यमान का लगभग ४ गुना और व्यास (डायामीटर) हमारे सूरज के व्यास का २.८ गुना है। इसकी तारे की निहित चमक (निरपेक्ष कान्तिमान) सूरज की लगभग १६० गुना है। इसका सतही तापमान ११,००० कैल्विन अनुमानित किया गया है। खगोलशास्त्रियों ने अंदाज़ा लगाया है कि यह अपने मुख्य अनुक्रम जीवन के अंत में है और कुछ समय में यह हाइड्रोजन का नाभिकीय संलयन (न्यूक्लीयर फ्यूज़न) छोड़कर हीलियम का संलयन शुरू कर देगा। इस अवस्था में पहुँचने पर यह फूलकर एक लाल दानव तारा बन जाएगा। इसके पश्चात यह सिकुड़कर अपना जीवन एक सफ़ेद बौने तारे के रूप में अंत करेगा।

 इन्हें भी देखें 
 पर्णिन अश्व तारामंडल
 सबसे रोशन तारों की सूची
 मुख्य अनुक्रम
 लाल दानव

 सन्दर्भ 

श्रेणी:पर्णिन अश्व तारामंडल
श्रेणी:तारे
श्रेणी:मुख्य अनुक्रम तारे
श्रेणी:हिन्दी विकि डीवीडी परियोजना
ऍप्सिलन पॅगासाई तारा

thumb|right|ऍप्सिलन पॅगासाई पर्णिन अश्व तारामंडल में 'ε' के चिह्न द्वारा नामांकित तारा है
ऍप्सिलन पॅगासाई, जिसका बायर नाम भी यही (ε Pegasi या ε Peg) है, पर्णिन अश्व तारामंडल का सब से रोशन तारा है। यह पृथ्वी से दिखने वाले तारों में से ८२वाँ सब से रोशन तारा है। इसकी पृथ्वी से देखी गई चमक (सापेक्ष कान्तिमान) +२.४ मैग्नीट्यूड है। ऍप्सिलन पॅगासाई हमसे लगभग ७०० प्रकाश वर्ष की दूरी पर स्थित है।

 अन्य भाषाओँ में 
ऍप्सिलन पॅगासाई तारे को अंग्रेज़ी में "एनफ़" (Enif) भी कहते हैं, जो अरबी के "अल-एनफ़" () से लिया गया है, जिसका अर्थ "नाक" है।

 विवरण 
ऍप्सिलन पॅगासाई K2 Ib श्रेणी का नारंगी महादानव तारा है, जिसका द्रव्यमान हमारे सूरज के द्रव्यमान का १० से ११ गुना और व्यास (डायामीटर) हमारे सूरज के व्यास का १५० गुना है। इसकी तारे की निहित चमक (निरपेक्ष कान्तिमान) सूरज की लगभग ६,७०० गुना है। इसका सतही तापमान ४,४६० कैल्विन अनुमानित किया गया है। खगोलशास्त्रियों ने अंदाज़ा लगाया है कि यह अपने जीवन के अंत में आ पहुँचा है और कुछ ही दसियों लाखों सालों में या तो एक महानोवा (सुपरनोवा) धमाके में ध्वस्त हो जाएगा या फिर एक सफ़ेद बौना बनकर जीवनकाल अंत करेगा। यह एक परिवर्ती तारा भी है जिसकी चमक +०.७ से +३.५ मैग्नीट्यूड के बीच बदलती है। इसकी वजह इसकी सतह से उठती भीमकाय लपटों को माना जाता है हालाँकि इसका पक्का कारण ज्ञात नहीं है।

 इन्हें भी देखें 
 पर्णिन अश्व तारामंडल
 सबसे रोशन तारों की सूची
 महादानव

 सन्दर्भ 

श्रेणी:पर्णिन अश्व तारामंडल
श्रेणी:तारे
श्रेणी:महादानव तारे
श्रेणी:हिन्दी विकि डीवीडी परियोजना
गामा कैसिओपिये तारा

thumb|right|गामा कैसिओपिये शर्मिष्ठा तारामंडल में 'γ' के चिह्न द्वारा नामांकित तारा है
गामा कैसिओपिये, जिसका बायर नाम भी यही (γ Cassiopeiae या γ Cas) है, शर्मिष्ठा तारामंडल का एक तारा है। यह एक परिवर्ती तारा है जिसकी चमक (सापेक्ष कान्तिमान) +२.२० और +३.४० मैग्नीट्यूड के बीच बदलती रहती है। यह तारा बहुत तेज़ी से अपने अक्ष (ऐक्सिस) पर घूर्णन कर रहा है जिस से एक तो इसका अकार पिचक गया है और दूसरा इसकी सतह से कुछ द्रव्य उखड़-उखड़कर इसके इर्द-गिर्द एक छल्ले के रूप में घूमता है। इसी छल्ले की वजह से इस तारे की चमक कम-ज़्यादा होती रहती है। खगोलशास्त्र में ऐसे सभी तारों की एक श्रेणी बनी हुई है जिसके सदस्यों को इसी तारे के नाम पर "गामा कैसिओपिये परिवर्ती" तारे कहा जाता है। यह पृथ्वी से दिखने वाले सब से रोशन तारों में से एक है। गामा कैसिओपिये हमसे लगभग ६१० प्रकाश वर्ष की दूरी पर स्थित है।

 अन्य भाषाओं में 
गामा कैसिओपिये तारे का अंग्रेज़ी और अरबी में कोई पारम्परिक नाम नहीं है। कुछ स्रोतों के अनुसार इसे चीनी भाषा में "चिह" (策, Tsih) कहा जाता है।

 विवरण 
गामा कैसिओपिये B0.5 IVe श्रेणी का एक उपदानव तारा है, जिसका द्रव्यमान हमारे सूरज के द्रव्यमान का १५ गुना और व्यास (डायामीटर) हमारे सूरज के व्यास का १४ गुना है। इसकी तारे की निहित चमक (निरपेक्ष कान्तिमान) सूरज की लगभग ७०,००० गुना है। इसका सतही तापमान २५,००० कैल्विन अनुमानित किया गया है। वास्तव में ग़ौर से देखने पर ज्ञात हुआ है कि इसका एक साथी तारा भी है (यानि यह एक द्वितारा मंडल है), जिसका द्रव्यमान शायद हमारे सूरज के बराबर है। यह गामा कैसिओपिये के मुख्य तारे की एक परिक्रमा हर २०४ दिनों में पूरी कर लेता है। गामा कैसिओपिये से उत्पन्न होने वाली एक्स किरणें (एक्स-रे) अपेक्षा से दस गुना ज़्यादा शक्तिशाली हैं। इसके सही कारण पर खगोल्शात्रियों में आपसी मतभेद है।

गामा कैसिओपिये एक दोहरा तारा भी है, जिसके (नज़दीकी साथी के आलावा) दो अन्य ऐसे धुंधले से तारे दिखते हैं जो दूरबीन से इसके पास नज़र आते हैं, हालाँकि शायद हैं नहीं। पहले को गामा कैसिओपिये बी (γ Cas B) और दुसरे को गामा कैसिओपिये सी (γ Cas C) का नाम दिया गया है।

 ऐतिहासिक चमक परिवर्तन 
याद रहे की मैग्नीट्यूड चमक का ऐसा उल्टा माप है जो जितना अधिक हो तारे की चमक उतनी ही कम होती है। सन् १९३७ में गामा कैसिओपिये की चमक +२.२ मैग्नीट्यूड थी। १९४९ तक यह घटकर +२.९ हो गई। १९६५ में यह बढ़कर +२.७ हुई और २०१० तक यह और भी बढ़कर +२.१४ हो चुकी थी। इस समय यह शर्मिष्ठा तारामंडल के दो अन्य चमकीले तारों (+२.२४ वाले अल्फ़ा कैसिओपिये और +२.२७ वाले बेटा कैसिओपिये) से ज़्यादा रोशन था।

 इन्हें भी देखें 
 शर्मिष्ठा तारामंडल
 सबसे रोशन तारों की सूची
 उपदानव तारा

 सन्दर्भ 

श्रेणी:शर्मिष्ठा तारामंडल
श्रेणी:तारे
श्रेणी:परिवर्ती तारे
श्रेणी:उपदानव तारे
श्रेणी:हिन्दी विकि डीवीडी परियोजना
श्रेणी:बीई तारे
एटा महाश्वान तारा

thumb|230px|महाश्वान तारामंडल में स्थित एटा महाश्वान तारा
एटा महाश्वान, जिसका बायर नाम "एटा कैनिस मेजोरिस" (η Canis Majoris या η CMa) है, महाश्वान तारामंडल में स्थित एक तारा है। यह पृथ्वी से दिखने वाले सब से रोशन तारों में से एक है। यह हमसे ३,००० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.४५ है। यह एक परिवर्ती तारा है और इसकी चमक +२.३८ से +२.४८ मैग्निट्यूड की सीमाओं के बीच बदलती रहती है।

 अन्य भाषाओं में 
एटा महाश्वान को अंग्रेज़ी में "अलूड्रा" (Aludra) भी कहा जाता है। यह मूल रूप से अरबी भाषा के "अल-अज़रा" () शब्द से लिया गया है, जिसका अर्थ "कन्या" होता है। ध्यान रहे कि अरबी-फ़ारसी लिपि के  अक्षर को हिन्दी-उर्दू और फ़ारसी बोलने वाले "ज़" उच्चारित करते हैं जबकि अरबी बोलने वाले लोग "ध" और "ज़" कि मिली-जुली ध्वनि से उच्चारित करते हैं। इसलिए इसका उच्चारण जो यूरोप पहुँचा वह "अल-अधरा" से मिलता था जो आगे बिगड़कर "अल-ऊड्रा" जैसा बन गया।

 वर्णन 
एटा महाश्वन एक B5 Ia श्रेणी का नीला महादानव तारा है। इसका द्रव्यमान (मास) हमारे सूरज के द्रव्यमान का ३० गुना और व्यास (डायामीटर) हमारे सूरज के व्यास का ३७.८ गुना है। इसकी निहित चमक (निरपेक्ष कान्तिमान) बहुत ही भयंकर है और हमारे सूरज की ३,००,००० (तीन लाख) गुना है। इतने बड़े तारों में नाभिकीय संलयन (न्यूक्लीयर फ्यूज़न) बहुत तेज़ी से चलता है और इनका जीवनकाल हमारे सूरज की तुलना में काफ़ी कम होता है। एटा महाश्वान हामरे सूरज से कम आयु वाला तारा है लेकिन इसका जीवन अन्तिम चरणों में है। कुछ लाख सालों में यह एक महानोवा (सुपरनोवा) धमाके में फट जाएगा। उस से पहले, अपने केंद्र का हाइड्रोजन इंधन ख़त्म होने पर, यह फूलकर एक लाल महादानव तारा बनेगा। एटा महाश्वान हमसे ३,००० प्रकाश वर्ष दूर है, यानि हम उसे वैसा देख रहें हैं जैसा वह ३,००० वर्ष पहले था। संभव है कि वास्तव में यह लाल महादानव बन भी चुका हो लेकिन हमें अभी सैंकड़ों सालों तक न पता चले।

 इन्हें भी देखें 
 महादानव तारा
 महाश्वान तारामंडल

 सन्दर्भ 

श्रेणी:तारे
श्रेणी:महादानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
नरकासुर

thumb|श्री कृष्ण और नरकासुर का युद्ध
नरकासुर एक दैत्य था जो विष्णु और भूदेवी का पुत्र था उसके पिता विष्णु और माता भूदेवी ने ही कृष्ण और सत्यभामा के रूप में उसका संहार किया था। श्रीकृष्ण ने उसका संहार कर 16 हजार लड़कियों को कैद से आजाद करवाया था।  तत्पश्चात उन लड़कियों को उनके माता पिता के पास जाने का निवेदन किया , जिसे उन्होनें अस्विकार कर कृष्ण से विवाह का प्रस्ताव रखा ,बाद में यही कृष्ण की सोलह हजार पत्नियां ऐवं आठ मुख्य पटरानियां मिलाकर सोलह हजार आठ रानियां कहलायी ।नरकासुर के वध के कारण इस दिन को नरक चतुर्दशी के रूप में मनाते हैं । उत्तर भारतीय महिलायें इस दिन " सूप " को प्रात: काल बजाकर 'इसर आवै दरिद्दर जावै ' कहते हुऐ 'सूप' को जला देते हैं । इस दिन को कहीं कहीं " हनुमान जयंती " के रूप में भी मनाते हैं ।

 कथा 
प्रागज्योतिषपुर नगर का राजा नरकासुर नामक दैत्य था। उसने अपनी शक्ति से इंद्र, वरुण, अग्नि, वायु आदि सभी देवताओं को परेशान कर दिया। वह संतों को भी त्रास देने लगा। महिलाओं पर अत्याचार करने लगा। उसने संतों आदि की 16 हजार स्त्रीयों को भी बंदी बना लिया। जब उसका अत्याचार बहुत बढ़ गया तो देवता व ऋषिमुनि भगवान श्रीकृष्ण की शरण में गए। भगवान श्रीकृष्ण ने उन्हें नराकासुर से मुक्ति दिलाने का आश्वसान दिया। लेकिन नरकासुर को स्त्री के हाथों मरने का श्राप था इसलिए भगवान श्रीकृष्ण ने अपनी पत्नी सत्यभामा को सारथी बनाया तथा उन्हीं की सहायता से नरकासुर का वध कर दिया।

इस प्रकार श्रीकृष्ण ने कार्तिक मास के कृष्ण पक्ष की चतुर्दशी को नरकासुर का वध कर देवताओं व संतों को उसके आतंक से मुक्ति दिलाई। उसी की खुशी में दूसरे दिन अर्थात कार्तिक मास की अमावस्या को लोगों ने अपने घरों में दीए जलाए। तभी से नरक चतुर्दशी तथा दीपावली का त्योहार मनाया जाने लगा। 

इन्हें भी देखें
सत्यभामा
नरक चौदस (नरक चतुर्दशी)

 बाहरी कड़ियाँ 

श्रेणी:पौराणिक पात्र
ऍप्सिलन कराइनी तारा

thumb|240px|कराइना तारामंडल में ऍप्सिलन कराइनी तारा
thumb|240px|ऍप्सिलन कराइनी द्वितारे के दोनों तारों का काल्पनिक चित्रण
ऍप्सिलन कराइनी, जिसका बायर नामांकन भी यही नाम (ε Car या ε Carinae) है, कराइना तारामंडल में स्थित एक द्वितारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) +१.८६ है और यह पृथ्वी से लगभग ६३० प्रकाश-वर्ष की दूरी पर स्थित है। यह पृथ्वी से दिखने वाले सबसे रोशन तारों में से एक है।

 अन्य भाषाओं में 
ऍप्सिलन कराइनी को "ऐवियर" (Avior) भी कहा जाता है। यह नाम १९३० के दशक में ब्रिटेन की वायुसेना के गढ़ा था।

 वर्णन 
ऍप्सिलन कराइनी एक द्वितारा है:
 इसका ऍप्सिलन कराइनी ए (ε Car A) कहलाने वाला मुख्य तारा एक K0 III श्रेणी का नारंगी दानव तारा है, जो अपने जीवन के अंतिम चरणों में आकर बहुत फूला हुआ है। इसका द्रव्यमान (मास) हमारे सूरज के द्रव्यमान का १० गुना है और इसका व्यास (डायामीटर) सूरज के व्यास का १७० गुना है। इसकी निहित चमक (निरपेक्ष कान्तिमान) हमारे सूरज की १०,००० गुना है और सतही तापमान केवल ४,१०० कैल्विन है।
 इसका ऍप्सिलन कराइनी बी (ε Car B) कहलाने वाला साथी तारा एक B2 V श्रेणी का नीला बौना तारा (यानि मुख्य अनुक्रम तारा) है। यह एक अत्यंत गरम तारा है और इसका सतही तापमान २४,००० कैल्विन है। इसका द्रव्यमान सौर द्रव्यमान का ८ गुना और व्यास सौर व्यास का ४.५ गुना है। इसकी चमक हमारे सूरज की चमक की लगभग ३,००० गुना है।

 इन्हें भी देखें 
 दानव तारे
 बौने तारे
 कराइना तारामंडल

 सन्दर्भ 

श्रेणी:तारे
श्रेणी:दानव तारे
श्रेणी:मुख्य अनुक्रम तारे
श्रेणी:कराइना तारामंडल
श्रेणी:हिन्दी विकि डीवीडी परियोजना
अल्फ़ा सॅफ़ॅई तारा

thumb|220px|अल्फ़ा सॅफ़ॅई वृषपर्वा (सिफ़ियस) तारामंडल में 'α' के चिह्न द्वारा नामांकित तारा है
अल्फ़ा सॅफ़ॅई, जिसका बायर नाम भी यही (α Cephei या α Cep) है, वृषपर्वा तारामंडल में स्थित एक तारा है जो पृथ्वी से दिखने वाले सबसे रोशन तारों में से एक है। यह हमसे क़रीब ४९ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) लगभग +२.५ है।

 अन्य भाषाओँ में 
अंग्रेज़ी में अल्फ़ा सॅफ़ॅई को "ऐल्डरेमिन" (Alderamin) भी कहा जाता हैं। यह अरबी के "अल​-दिरा अल-यमीन" () से लिया गया है, जिसका अर्थ "दाहिना बाज़ू" होता है।

 तारे का ब्यौरा 
अल्फ़ा सॅफ़ॅई एक सफ़ेद रंग का A7 IV या A7 V श्रेणी का मुख्य अनुक्रम तारा है, जो धीरे-धीरे फूलकर उपदानव तारा बन रहा है। समय के साथ यह शायद एक लाल दानव तारा बन जाएगा। इसका द्रव्यमान (मास) सूरज के द्रव्यमान का १.९ गुना और व्यास (डायामीटर) सूरज के व्यास का २.५ गुना है। इसकी चमक हमारे सूरज की चामक की १८ गुना है और इसका सतही तापमान लगभग ७,६०० कैल्विन है। यह बहुत ही तेज़ी से घूर्णन (रोटेशन) कर रहा एक और एक पूरा घुमाव १२ घंटों में पूरा कर लेता है। तुलना के लिए हमारे सूरज को एक घुमाव पूरा करने में लगभग एक महीना लग जाता है।

 पृथ्वी से दर्शन 
अल्फ़ा सॅफ़ॅई एक परिध्रुवी तारा है जो पृथ्वी के उत्तरी गोलार्ध (हॅमिस्फ़ीयर) से नज़र आता है। समय के साथ यह तारा हमारे उत्तरी ध्रुव के ऊपर नज़र आना शुरू होगा और सन् ७५०० ईसवी के आसपास हमारा उत्तरी ध्रुव तारा बन जाएगा।

 इन्हें भी देखें 
 मुख्य अनुक्रम
 उपदानव तारा
 लाल दानव
 वृषपर्वा तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:उपदानव तारे
श्रेणी:मुख्य अनुक्रम तारे
श्रेणी:वृषपर्वा तारामंडल
श्रेणी:हिन्दी विकि डीवीडी परियोजना
श्रेणी:संदिग्ध परिवर्ती तारे
मिडिया साक्षरता

मिडिया साक्षरता (Media literacy) से अर्थ लोगों की उस क्षमता से है जो उन्हें विविध प्रकार के मिडिया के लिये संदेशों का विश्लेषण करने, मूल्यांकन करने तथा सृजन करने के योग्य बनाती है।

 बाहरी कड़ियाँ 
 Who Owns Your Media? (न्यूजलान्ड्री)
 मीडिया साक्षरता: एक नई उम्मीद (गोपाल सिंह चौहान)
 Audiovisual and Media Policies - Media Literacy at the European Commission
 Center for Media Literacy - providing the CML MediaLit Kit with Five Core Concepts and Five Key Questions of media literacy
 Information Literacy and Media Education
 National Association for Media Literacy Education
 Project Look Sharp - an initiative of Ithaca College to provide materials, training and support for the effective integration of media literacy with critical thinking into classroom curricula at all education levels.
 Media Education Lab at Temple University - Improves the practices of digital and media literacy education through scholarship and community service

श्रेणी:संचार माध्यम. Media Jagat ka bahut bada mahatva hai hi Jis Ke antargat nirakshar vyakti साक्षर व्यक्तियों की भली भांति अत्याधिक जानकारी पाकर के समाज में नाम रोशन कर एक छवि की ओर प्रेषित करते हैं जिससे निरक्षर व्यक्तियों को महसूस नहीं होता है कि मैं  निरक्षर हूं
कापा वलोरम तारा

thumb|230px|पाल तारामंडल की एक तस्वीर जिसमें कापा वलोरम "κ" के चिह्न वाला तारा है
कापा वलोरम, जिसका बायर नाम भी यही (κ Velorum या κ Vel) है, पाल तारामंडल में स्थित एक द्वितारा है। यह पृथ्वी से दिखने वाले सबसे रोशन तारों में से एक है। पृथ्वी से देखी गई इसकी चमक (सापेक्ष कान्तिमान) +२.४७ मैग्नीट्यूड है और यह पृथ्वी से लगभग ५४० प्रकाश वर्ष की दूरी पर है।

 अन्य भाषाओँ में 
कापा वलोरम तारे को कभी-कभी "मरकब" (Markab) भी कहते हैं, जो अरबी के "मरकब" (مركب) से लिया गया है, जिसका अर्थ "सवार होने की चीज़" है। इत्तेफ़ाक़ से यही नाम अल्फ़ा पॅगासाई तारे के लिए भी प्रयोग होता है (जहाँ इसका अर्थ "घोड़े की जीन" होता है क्योंकि उस तारे का तारामंडल एक काल्पनिक घोड़ेनुमा जीव की आकृति से दर्शाया जाता है)। असमंजस कम करने के लिए कापा वलोरम के अंग्रेज़ी नाम को कभी-कभार एक अक्षर बदलकर "Markeb" लिख दिया जाता है, हालाँकि इसका उच्चारण फिर भी "मरकब" ही है।

 विवरण 
कापा वलोरम द्वितारे का मुख्य तारा एक B2 IV-V श्रेणी का नीला-सफ़ेद उपदानव तारा है। यह और इसका साथी तारा एक-दूसरे की एक परिक्रमा लगभग हर ११६ दिनों में पूरी कर लेते है। अगर मंगल ग्रह के दक्षिणी ध्रुव पर खड़े होकर ऊपर देखा जाए तो यह तारा लगभग सर के ऊपर स्थित प्रतीत होगा, इसलिए इसे मंगल का दक्षिणी ध्रुव तारा भी कहा जाता है। अयन गति की वजह से क़रीब सन् ९००० ईसवी में यह पृथ्वी के दक्षिणी ध्रुव के लगभग ऊपर स्थित होगा।

 इन्हें भी देखें 
 पाल तारामंडल
 उपदानव तारा
 द्वितारा

 सन्दर्भ 

श्रेणी:तारे
श्रेणी:उपदानव तारे
श्रेणी:पाल तारामंडल
श्रेणी:हिन्दी विकि डीवीडी परियोजना
नीरो

पाठ=|अंगूठाकार|नीरो ग्लिप्टोतेक म्यूनिख ३२१
नीरो (लैटिन : Nero Claudius Caesar Augustus Germanicus; 15 दिसम्बर 37 – 9 जून 68) रोम का सम्राट् था। उसकी माता ऐग्रिप्पिना, जो रोम के प्रथम सम्राट् आगस्टस की प्रपौत्री थी, बड़ी ही महत्वाकांक्षिणी थी। उसने बाद में अपने मामा  नि:परवाह  सम्राट् क्लाडिअस प्रथम से विवाह कर लिया और अपने नए पति को इस बात के लिए राजी कर लिया कि वह नीरो को अपना दत्तक पुत्र मान ले और उसे ही राज्य का उत्तराधिकारी घोषित कर दे। नीरो को शीघ्र ही गद्दी पर बैठाने के लिए ऐग्रिप्पिना उतावली हो उठी और उसने जहर दिलाकर क्लाडिअस की हत्या करा दी गई।

रोम निवसियों ने पहले तो नीरो का स्वागत और समर्थन किया क्योंकि वह पितृ परंपरा से ही नहीं मातृ परंपरा से भी सम्राट् आगस्टस का वंशज था। शुरु में उसने अपने गुरु सेनेका से प्रभावित होकर राज्य का शासन भी अच्छी तरह से किया किंतु शीघ्र ही उसके दुर्गुण प्रकट होने लगे। सन्‌ 55 में उसने अपने प्रतिद्वंद्वी ब्रिटेनिकस को, जो क्लाडिअस का अपना पुत्र होने के कारण, राज्य का वास्तविक दावेदार था, जहर देकर मरवा डाला और चार वर्ष बाद खुद अपनी माता की भी हत्या करा दी। फिर उसने अपनी पत्नी आक्टेविया को भी मरवा डाला और अपनी दूसरी स्त्री पापीया को क्रोधाविष्ट होकर मार डाला। उसने एक तीसरी स्त्री से विवाह करना चाहा पर उसने इनकार कर दिया और उसे भी मौत के घाट उतार दिया गया। इसके बाद नीरो ने एक और स्त्री के पति को मरवा डाला ताकि वह उसे अपनी पत्नी बना सके। धीरे धीरे उसके प्रति असंतोष बढ़ने लगा। एक षड़यंत्र का सुराग पाकर उसने अपने गुरु सेनेका को आत्महत्या करने का आदेश दिया। इसके सिवा और भी कई प्रसिद्ध पुरुषों को मृत्युदंड दे दिया गया।

सन्‌ 64 में रोम नगर में अत्यंत रहस्यमय ढंग से आग की लपटें भड़क उठीं जिससे आधे से अधिक नगर जलकर खाक हो गया। जब आग धूधू कर के जल रही थी नीरो एक स्थान पर खड़े होकर उसकी विनाशलीला देख रहा था और सारंगी बजा रहा था। यद्यपि कुछ लोगों का ख्याल है कि आग स्वयं नीरो ने लगवाई थी पर ऐसा समझने के लिए वस्तुत: कोई आधार नहीं है। आग बुझ जाने के बाद नीरो ने नगर के पुनर्निमणि का कार्य आरंभ किया और अपने लिए 'स्वर्ण मंदिर' नामक एक भव्य प्रासाद बनवाया। असह्य करभार, शासन संबंधी बुराइयों तथा अनेक क्रूरताओं के कारण उसके विरुद्ध विद्रोह की भावना बढ़ती गई। स्पेन के रोमन गवर्नर ने अपनी फौजों के साथ रोम पर हमला बोल दिया जिसमें स्वयं नीरो को अंगरक्षक सेना भी शामिल हो गई। नीरो को राज्य से पलायन करना पड़ा। इसी बीच सिनेट ने उसे फाँसी पर चढ़ा देने का निर्णय किया। गिरफ्तारी से बचने के लिए उसने आत्महत्या कर ली।
 संदर्भ 

 बाहरी कड़ियाँ 
 International Society for Neronian Studies

श्रेणी:रोम का इतिहास
श्रेणी:विश्व का इतिहास
नीलक

300px|right|thumb|नीलक
नीलक अथवा अंग्रेजी में सुप्रसिद्ध 'लाइलक' (lilac) नामक सर्वप्रिय, मनमोहक, रंगदार और सुगांधित फूलों के पतझड़-पौधे का वानस्पतिक नाम 'सिरिंगा वल्गेरिस' (Syringa vulgaris) है। ओलिएसिई (Oleaceae) वंश का यह झाड़ी सदृश पौधा अपने नैसर्गिक वासस्थान, पूर्वी देशों और विशेषतया ईरान से, साढ़े तीन सौ वर्ष पूर्व टर्की और स्पेन होते हुए, यूरोप भर में फैल गया।

पश्चिमी देशों के उद्यानों में सिरिंगा वल्गेरिस के अतिरिक्त इस पौधे की दो अन्य जातियाँ भी साधारणतया पाई जाती हैं। इनके नाम हैं - चीनी नीलक (Syringa chinensis) और ईरानी नीलक (Syringa persica L.)। भारत के कश्मीर राज्य में भी 'ईरानी नीलक' के अतिरिक्त नीलक की एक अन्य जाति सिरिंगा एमोडी वाल्ल. (Syringa emodi Wall.) 2,400 से 3,600 मीटर की ऊँचाई तक पाई जाती है। यूरोपीय देशों और विशेषतया फ्रांस, में इस पौधे की विविध जातियों में से नाना प्रकार के आकर्षक रंगदार - सफेद, बैंगनी, नीले और लाल इत्यादि - सुवासित, एकदल और बहुदल फूल बहुत भारी संख्या में व्यापारिक स्तर पर उगाए जाते हैं। नीलक के पौधों को ठीक रूप में पनपने के लिए हल्की और खुली धूप, हवादार स्थान और बढ़िया उपजाऊ तथा नम मिट्टी आवश्यक है। फूलों के झड़ जाने के पश्चात्‌ पौधों की भलीभाँति कटाई छँटाई हो जाने से और हड्डी तथा चूने की मिली जुली खाद देने से, आनेवाली फसल के फूल आकार में बहुत बड़े, घने और सुंदर हो जाते हैं।

इन पौधों के विस्तरण के लिए कलमों द्वारा, 'दाबा' द्वारा और 'चश्मों' का चढ़ा कर, सभी विधियों का प्रयोग किया जाता है। सफेद और रंगनी नीलकों के फूल गंध की दृष्टि से एक समान नहीं होते। अभी तक इससे सगंध, वाष्पशील तेल बनाने में सफलता प्राप्त नहीं हो सकती।

 संदर्भ ग्रंथ 
 बेली, एल. एच. : दि स्टैंडर्ड साइक्लोपीडिया ऑव हॉर्टिकल्चर, खंड 3, दि मैकमिलन कंपनी, न्यूयॉर्क, 1958

श्रेणी:यूरोपीय पादप
श्रेणी:औषधीय पादप
श्रेणी:बगवानी
क्रिस होय

सर क्रिस्टोफर एंड्रयू "क्रिस" होय (जन्म 23 मार्च 1976 एडिनबर्ग, स्कॉटलैंड) एक स्काटिश ट्रैक साइकिल चालक हैं जो ग्रेट ब्रिटेन और स्कॉटलैंड का प्रतिनिधित्व करतें हैं। यह एकाधिक विश्व चैंपियन और ओलम्पिक स्वर्ण पदक विजेता हैं। बीजिंग 2008 में अपने तीन स्वर्ण पदकों के साथ, होय स्कॉटलैंड के सबसे सफल ओलंपियन बन गये, 1908 ग्रीष्मकालीन ओलंपिक में हेनरी टेलर के पश्चात पहले ब्रिटोन जिन्होंने किसी एक ओलंपिक में तीन स्वर्ण जीते, तथा पूरे ओलम्पिक इतिहास के सबसे सफल पुरुष साइकिल चालक।

 सन्दर्भ 

 बाहरी कड़ियाँ 
 
 क्रिस होय राइडर प्रोफाइल - सायक्लिंग वीक्ली

श्रेणी:जीवित लोग
श्रेणी:बीबीसी स्पोर्ट्स पर्सनालिटी ऑफ दि इयर
श्रेणी:1976 में जन्मे लोग
रूटेसी

200px|right|thumb|कुछ खट्टे फल
रुटेसी (Rutaceae) फूलने वाले पादपों का एक कुल है। इसे 'रू' (rue) या 'साइट्रस कुल' के नाम से भी जाना जाता है इस कुल के पादप एकवर्षी या बहु वर्षी shurbs होते है इस कुल के पादप विटामिन "c"के स्रोत होते है|इनमें अपस्थानिक जड़ें होती है

 बाहरी कड़ियाँ 

श्रेणी:वनस्पति विज्ञान
श्रेणी:वर्गीकरण
आइओवा नगर

300px|right|thumb|आइओवा नगर का क्लिंटन एवं वाशिंगटन स्ट्रीट 
आइओवा (Iowa City) संयुक्त राज्य अमरीका के आइओवा राज्य का एक प्रसिद्ध नगर है, जो आइओवा नदी के तट पर 685 फुट की ऊँचाई पर स्थित है। यह शिकागो, शक द्वीप तथा प्रशांत महासागरीयतट से रेलों द्वारा संबद्ध है तथा डेस म्वाइंस से 151 मील पूर्व में स्थित है। यहाँ एक हवाई अड्डा भी है। इसकी ख्याति विश्वविद्यालय के कारण है जो आइओवा राज्य की सबसे बड़ी शिक्षासंस्था है। सन्‌ 1839 ई. में आइओवा नगर आइओवा राज्य की राजधानी चुना गया था, परंतु सन्‌ 1853 ई. में इसे पदच्युत करके डेस म्वाइंस को राजधानी बनाया गया। संप्रति राजधानी के पुराने कार्यालय में विश्वविद्यालय का कार्यालय स्थित है। 

 बाहरी कड़ियाँ 
 City of Iowa City
 Iowa City/Coralville Convention and Visitors Bureau
 Iowa City Area Chamber of Commerce
 Iowa City Public Library
 Iowa City Community School District
 University of Iowa
 City Data Statistical Data and more about Iowa City, Iowa

श्रेणी:अमेरिका के नगर
वास्तविक संख्या

right|thumb|120px|वास्तविक संख्याओं के समुच्चय का प्रतीक (ℝ)

गणित में, वास्तविक संख्या सरल रेखा के अनुदिश किसी राशी को प्रस्तुत करने वाला मान है।

वास्तविक संख्याओं में सभी परिमेय संख्यायें जैसे -5 एवं भिन्नात्मक संख्यायें जैसे 4/3 और सभी अपरिमेय संख्यायें जैसे √2 (1.41421356…, 2 का वर्गमूल, एक अपरिमेय बीजीय संख्या) शामिल हैं। वास्तविक संख्याओं में अपरिमेय संख्याओं को शामिल करने से इन्हें वास्तविक संख्या रेखा के रूप में एक रेखा पर निरुपित किये जा सकने वाले अनन्त बिन्दुओं से प्रस्तुत किया जा सकता है।

श्रेणी:गणित
*
परिमाप

300px|right|thumb|द्विबीमीय आकृतियाँ जिन रेखाखण्डों से घिरी होती हैं  (अर्थात मिलकर बनी होती हैं) उन सभी के लम्बाइयों का योग परिमाप या परिमिति कहलाता है। 
परिमाप शब्द दो शब्दो से मिलकर बना है - परि और माप। 'परि' का अर्थ होता है "चारों ओर" और माप का अर्थ होता है "मापना"। अर्थात किसी आकृति के सभी भुजाओं के माप को परिमाप (Perimeter) कहते हैं। जैसे- आयत का परिमाप उसकी चारों भुजाओं के योग के बराबर होता है; वर्ग का परिमाप उसकी भुजा का चार गुना होता है; आदि।
 
हम किसी भी आकृति का परिमाप उसके सभी भुजाओं की लम्बाई को जोड़कर ज्ञात कर सकते है।

 परिमाप सुत्र 
 आकृति  सूत्र  चर (variables) वृत्त    जहाँ  त्रिज्या है। त्रिभुज    जहाँ ,  और  त्रिभुज की भुजाओं की लम्बाइयाँ हैं वर्ग    जहाँ  भुजा की लम्बाई है। आयत    जहाँ  लम्बाई है और  चौड़ाई है। समबाहु बहुभुज    where  is the number of sides and  is the length of one of the sides. समबहुभुज    where  is the number of sides and  is the distance between center of the polygon and one of the vertices of the polygon. सामान्य बहुभुज    where  is the length of the -th (1st, 2nd, 3rd ... n-th) side of an n-sided polygon.

 इन्हें भी देखें 
 क्षेत्रफल
 आयतन

श्रेणी:ज्यामिति
शंट (विद्युत)

right|thumb|300px|५० अम्पीयर वाला एक शन्ट
शन्ट (shunt), विद्युत परिपथ मे लगायी जाने वाली एक युक्ति है जिसके मुख्यतः दो उपयोग हैं- (१) परिपथ की किसी शाखा से होकर जाने वाली धारा को दूसरे मार्ग से भेजना, (२) परिपथ की किसी शाखा में बहने वाली धारा का मापन करना। 

किसी गैल्वानोमीटर की क्वायल के समान्तर शन्ट लगाकर उसे अमीटर में बदला जाता है। यदि किसी अमीटर का परास (रेंज) बढ़ाना हो तो उसके क्वायल के समान्तर उचित प्रतिरोध वाला एक शन्ट जोड़ा जाता है। परिपथ की किसी शाखा में बहने वाली धारा मापने के लिए उस शाखा के श्रेणीक्रम (सीरीज) में एक कम प्रतिरोध वाला शन्ट जोड़ा जाता है। धारा बहने से इस प्रतिरोध के दोनों सिरों के बीच उत्पन्न विभवान्तर इस शाखा में बहने वाली विद्युत धारा के समानुपाती होता है। शंट के उपयोग से धारामापी की सुग्राहिता कम हो जाती है।

 इन्हें भी देखें  शन्ट वाटर कूल्ड और एयर कूल्ड होता है|अत्याधिक धारा प्रवाह के लिए ज़ेरानिन और  मेग्गानिन मटेरियल का उस करते है जो की तापमान के साथ अपने प्रतिरोध में कोई परिवर्तन नही करता है| 
शंट (चिकित्सा)

बाहरी कड़ियाँ
Java applet of using shunts or multipliers in an electric meter

श्रेणी:विद्युत प्रौद्योगिकी
महिंद्रा स्कॉर्पियो

महिंद्रा स्कॉर्पियो महिन्द्रा एण्ड महिन्द्रा लिमिटेड की बनाई एक एस यू वी है। महिंद्रा स्कॉर्पियो, महिंद्रा एंड महिंद्रा की पहली ग्लोबल एस यु वी थी | महिंद्रा स्कॉर्पियो का पहला अवतार सन २००२ आया | इसके पश्चात इसमें लगातार परिवर्तन किया गया | महिंद्रा ने २००२ में STD और DX २००३ कुछ छोटे परिवर्तन में २००४ SLX में २००५ CRDe में २००६ में 43 NEW FEATURE तथा २००९ में The Mighty Muscular Scorpio लॉन्च किये महिंद्रा स्कॉर्पियो ने २००२ से ले कर वर्तमान तक ३८ अवार्ड्स जीते है और भारतीय वाहन उद्योग में हमेशा अग्रणी रही है| 

श्रेणी:कार
बाराटाँग द्वीप

बाराटाँग, जिसे बाराटाँग द्वीप के नाम से भी जाना जाता है भारत के अण्डमान द्वीपसमूह का एक द्वीप है। यह ) पर स्थित है और इसका क्षेत्रफल लगभग  है।
चित्रावली 

श्रेणी:अण्डमान और निकोबार द्वीपसमूह
श्रेणी:गारामुखी
श्रेणी:अण्डमान और निकोबार द्वीपसमूह के द्वीप
श्रेणी:भारत के ज्वालामुखी
श्रेणी:उत्तर और मध्य अण्डमान ज़िला
श्रेणी:उत्तर और मध्य अण्डमान ज़िले के द्वीप